  Майя Бывальцева 22-тӥ гудырикошконэ Ижкарын егитъёслэн «Кельты аслэсьтыд пытьыдэ» йӧскалыккуспо ужрадазы пӧртэм выжыысь 50-лэсь трос адями лыктӥз. Та ужрадлэн пуштросэз огазеян, ог-огдэ валанэн герӟаськемын. Туннэ тӥ ог-огдырлы матынгес луиськоды Людмила Соковикова, Удмуртиысь йӧскалык политикая министрлэн воштӥсезПиналъёс но бадӟымъёс элькунысь йӧскалык политикая министерство юрт азьын асфальт вылэ «Мон вераськисько анай кылыным» гожтӥзы, котькудӥз аслаз кылыныз. Нокыӵе могӟетъёс ӧвӧл, ми мукет калыкъёсын туж тупаса улӥськом. Ваньмызлы кельше, ми ог-огенымы вераськиськом Шахла Махмудова, Калыкъёслэн эшъяськон юртысьтызы арнянунал школаысь азербайджан кылъя дышетӥсьАсфальт вылын удмурт, бигер, армян, азербайджан, грузин, узбек, таджик, чуваш, иврит, немец, белорус, украин кылъёсын гожтэмъёс кылдӥзы. Ижкарын «Кельты аслэсьтыд пытьыдэ» ужрад 7 фото Таӵе ужрадъёс калыкез огазеяло, ми татын трос но татын милям огъя юртмы шуыса возьмато Светлана Богаева, пор егитъёслэн «Ужара» огазеяськонзылэн тӧроезПусъём, радъясьёс ужрадэз Росси куншетлэн нуналэзлы, озьы ик Терроризмен нюръяськонын огазеяськон нуналлы тупатӥзы, со 3-тӥ куарусёнэ пусйиське. Кичӧлтон элькунысь еврейёслэн огазеяськонзы сётӥз.   Тегъёс: Мерлык Ижкар егитъёс Удмуртия йӧслыкъёс йӧскалыкполитика  